बासुमतारी ने संजय हजारिका की पुस्तक ‘स्ट्रेंजर्स नो मोर : न्यू नैरेटिव्स फ्रॉम इंडिया’स नॉर्थइस्ट’ का हवाला देते हुए कहा कि जिस तरह से पुस्तक में ‘बोड़ो द्वारा विस्फोटकों का उपयोग’, ‘रक्त रंजित बोड़ो काउंसिल’ और ‘बोड़ो आतंकवादियों’ का क्रमशः पृष्ठ संख्या 187, 185 और 187 में वर्णन किया गया है, उससे स्वदेशी बोड़ो समुदाय की भावनाओं को बहुत ठेस पहुंचा है। उन्होंने कहा कि हजारिका ने बोड़ो समुदाय की प्रमिला रानी ब्रह्मा पर, जो की असम सरकार में एक मंत्री पद पर हैं, अप्रत्यक्ष रूप से हिंसावादी घटनाओं में शामिल होने का आरोप लगाया है। बासुमतारी ने यह भी कहा कि हजारिका ने इन आरोपों की जांच करने की जरुरत नहीं समझी और इसी कारण बोड़ो समुदाय के लोग नाराज हैं।